section_heading: Nizozemska
paragraph_text: U Nizozemskoj se prosvjetiteljstvo razvilo za vrijeme nizozemskog zlatnog doba. Dostignuća onog doba imat će duboki utjecaj u oblikovanju zapadne civilizacije, pošto je znanost, umjetnost, filozofija i ekonomski razvoj u Nizozemskoj procvjetao. Neke od ključnih ličnosti nizozemskog prosvjetiteljstva bile su: René Descartes, tvorac izreke cogito ergo sum, Baruch Spinoza, filozof koji je pisao o panteizmu i filozofiji jedne tvari kao kritici Kartezijevog dualizma, Pierre Bayle, francuski filozof koji se zalagao za odvajanje znanosti od religije, Eise Eisinga, astronom i graditelj prvog planetarija, Lodewijk Meyer, radikalni mislilac koji je tvrdio da je Biblija mračna i sumnjiva, Adriaan Koerbagh, mislilac i kritičar religije i konvencionalnog morala i prirodoslovac Burchard de Volder.<ref>